Hei. Olen Steve Hill, ja tämä on Frontlines-ohjelma.
Sinun on katsottava tämä ohjelma.
Frontlines levittää totuutta maailmaan ilman kompromisseja.
Sinulla on oikeus tietää tilanne.
Juontajananne toimii Steve Hill.
Tänään saarnaan teille Jumalan miehenä, -
soturina, lähetyssaarnaajana ja pastorina, -
evankelistana ja kenraalina.
Sanomani koskee kaikkia miehiä, naisia ja lapsia.
Tuon teille varoituksen.
Varoitus ei nouse minun sydämeltäni, -
vaan Jeesuksen Kristuksen, elävän Jumalan pojan, sydämeltä.
Hän puhuu minulle.
Minun ja Danielin kautta kuulette varoituksen sanan, -
joka saattaa muuttaa elämäsi suunnan.
"...viimeisinä päivinä on tuleva vaikeita aikoja." 2. Tim. 3:1
"Vaikea" tarkoittaa vaarallista.
Sana "vaarallinen" saa ehkä sinut ajattelemaan teräaseita, -
ohjuksia ja ydinaseita.
Minä en ajattele niitä.
Minun mieleeni tulee suurempia vaaroja.
Minä ajattelen harhaoppeja.
Ajattelen sitä tykitystä, -
jolla demonisia oppeja syötetään ihmisten ajatusmaailmaan, -
sekä kristittyjen että muiden.
Sain varoituksen tuhansien kilo- metrien päässä asuvalta pastorilta.
Olimme silloin Teksasissa.
Hän käski minua tekemään kaikkeni tilanteen muuttamiseksi.
Lupasin tehdä kaikkeni.
Miljoonat katsovat lähetystäni, mutta ihmiset katsovat muutakin.
Ehkä olet yksi heistä.
Ehkä katselet televisiosta ilmeikkäitä saarnamiehiä, -
jotka osaavat puhua.
Heillä on kaikenlainen teknologia käytössään.
He puhuvat terävästi, selkeästi ja purevasti.
Se kuulostaa järkevältä.
Haluan kuitenkin sanoa tämän: -
"Miehen mielestä on oikea monikin tie, -
joka lopulta on kuoleman tie." Sananl. 14:12
Opetus voi kuulostaa järkevältä, ja silti olla väärää.
Haluan puhua teille, jotka seuraatte väkijoukkoja, -
ja uskotte, että sillä menestyy.
Olen jo vuosia katsellut väki- joukkoja ja nähnyt massaherätyksiä.
Olen saarnannut stadioneilla ja nähnyt suuria ihmismassoja.
Kerran saarnasin kuvernöörin kartanon etupihalla.
Yleisöä oli kymmeniätuhansia, ja helikoptereita lenteli yllä.
Sanomani levisi ympäri maailmaa satelliittien kautta.
Sillä ei ole mitään merkitystä.
Kysyin kuvernööriltä, mitä hän halusi minun sanovan.
Hän pyysi minua puhumaan rististä ja Jeesuksen verestä.
Sanoin, etteivät ihmiset tulleet kuuntelemaan minua.
Hän sanoi, ettei sillä ollut väliä. Minun piti saarnata totuutta.
Jos kuulijoiden määrä olisi todiste sanoman oikeellisuudesta, -
silloinhan Hitlerkin olisi ollut oikeassa.
Kaikki palvoivat häntä.
Kaikki kumartuivat hänen eteensä ja pelkäsivät häntä.
Jeesus sai väkijoukot seuraamaan itseään.
Väkijoukot seurasivat häntä.
Daniel, keskity rukoilemiseen.
Jeesus katsoi väkijoukkoja ja sanoi: -
juokaa vereni, syökää lihaani.
Ihmiset eivät kestäneet kuulla sellaista.
Milloin sait viimeksi seurakunta- laisiltasi sellaista palautetta?
Jeesus kysyi opetuslapsiltaan, aikoivatko nämäkin jättää hänet.
"Herra, kenen tykö me menisimme?
Sinulla on iankaikkisen elämän sanat." Joh. 6:68
Muistakaa, että useimmista opetuslapsista tuli marttyyreja.
He kuolivat vieraissa maissa.
Tämän päivän seurakunnissa leviää harhaoppi.
Se imaisee nuoret mukanaan maailmaan, josta on vaikea paeta.
Nuhtelen teitä, pastorit ja evankelistat, -
nuhtelen teitä, profeetat ja opettajat, Jeesuksen nimessä, -
jos saarnaatte mitään muuta kuin ristiinnaulittua Jeesusta.
Väritätte osan jakeista punaisella ja koristelette ne kukin.
Silti ette uskalla saarnata loppuja jakeita, -
niitä, jotka koskevat tuomiota, hammasten kiristelyä ja helvettiä.
Miksi?
Te pelkäätte.
Te ette halua menettää väkijoukkojanne.
Luuletteko, että seurakuntanne voi muuttaa maanne tilan?
Katsokaa Amerikkaa. Olemme pahempia kuin koskaan ennen.
Te annatte luvan tehdä syntiä.
Te annatte nuorille luvan tehdä huorin.
Te annatte heidän juoda ja juhlia, -
vaikka teidän pitäisi olla vanhurskauden profeettoja.
Teidän pitäisi saarnata vanhurskautta ja pyhyyttä.
Milloin viimeksi seisoit seurakuntasi edessä -
ja varoitit lampaitasi siitä, -
että on olemassa tulinen kuilu?
He voivat tipahtaa sinne.
Milloin viimeksi saarnasit heille tempauksesta?
Siitä, kun seurakunta temmataan pois?
Milloin viimeksi sanoit, että synti erottaa heidät Jumalasta?
Tänään en aio tehdä kompromisseja.
En edes välitä enää.
En välitä enää kristillisestä ihmisten pyydystelystä.
Välitän vain niistä miljardeista ihmisistä, -
joilta saarnasi menevät ohi.
Se ei sovi.
Se ei sovi, koska nuo saarnat eivät tule Kuningasten kuninkaalta.
Kuka luulet olevasi, -
kun yrität muuttaa Jumalan Sanaa?
Kuka luulet olevasi, kun julistat vain osaa evankeliumista, -
ja sivuutat osan?
Kuka luulet olevasi, kun toimitat Jumalalta saamaasi virkaa -
ja julistat sanomaa, joka passivoi seurakunnan, -
eikä puhdista sitä?
Pelkään puolestasi.
Olen Jumalan mies, -
ja pelkään puolestasi.
En yritä saada uusia ystäviä.
Osa teistä yrittää.
Jeesus ei etsinyt ystäviä.
Hän alkoi vasta myöhemmin kutsua seuraajiaan ystävikseen.
Hän ei yrittänyt houkutella ihmisiä mukaan.
Hän saarnasi sanomaansa, joka jakoi ihmiset kahtia.
Se ei ole muuttunut nykyäänkään.
Tässä lähetyksessä kerron, mitä minulla on sydämelläni.
On tulossa tuomiopäivä. Kristuksen tuomioistuimen päivä.
Meidät tuomitaan kaikesta, mitä olemme tehneet tai sanoneet.
Meidät tuomitaan tulella.
Puhdistavalla tulella.
Leonard Ravenhill sanoi näin: -
Pidä huoli, ettet sinä päivänä joudu seisomaan isossa nokikasassa.
Pastorit, kun aloititte työnne, paloitte Jumalalle.
Alussa halusitte saarnata pelkkää puhdasta Jumalan Sanaa.
Vuosien varrella aloitte ajautua kauemmas.
Nyt olette putoamassa tähän seurakunnalle viritettyyn ansaan.
Lopunajan seurakunta on keitos, jossa on vähän kaikkea.
Siihen sekoittuu kaikkia uskontoja. Se on jo tapahtumassa.
En halua tänään rohkaista ketään, vaan varoittaa kaikkia.
Palatkaa koko totuuden luo.
Hän vuodatti kalliin verensä.
Ristillä ei ollut kivaa.
Se oli verinen paikka.
Se oli kivulias paikka.
Kristinusko ei ole mikään harrastusklubi.
Kristinuskoon tullaan katsellen ylös kuolevaa Vapahtajaa kohti.
Siinä vaiheessa pyydetään syntejä anteeksi.
Sen jälkeen, kun teemme syntiä, teemme parannuksen -
ja pyydämme Jumalaa pesemään meidät puhtaaksi.
Miksi teemme näin? Meillähän on Puolustajamme Isän luona.
Emme kuitenkaan ole saaneet lupaa tehdä syntiä.
Synti naulitsi Jeesuksen ristille.
Kuinka kukaan, joka kutsuu itseään papiksi, -
voi deletöidä tämän sanan?
Asuitpa sitten missä tahansa, puhuitpa mitä kieltä tahansa, -
synti-sanan poistaminen sanastos- tasi on Jumalalle kauhistus.
Katso minuun.
Olen rukoillut, että ainakin tuhat ihmistä vihaisi minua.
En puhu nyt syntisistä, vaan pastoreista.
Eräskin soitti ja sanoi: "En voi uskoa sanomaasi, Steve Hill."
"Saarnaat haureutta ja aviorikosta vastaan, -
aivan kuin se olisi vitsaus maassamme."
En voinut uskoa korviani. Vitsaus?
Autoliikkeeseen ei voi mennä näkemättä alastonta naista.
Ruokakaupassa joutuu ohittamaan lehtihyllyjen alastomat ihmiset.
Alastomuutta on kaikkialla.
Televisio on sitä täynnä.
Ja sinä et halua, että saarnaan seksuaalista syntiä vastaan?
Tilanne on pahentunut entisestään.
Enää ongelmana ei ole vain seksuaalinen synti, -
vaan myös homoseksuaalisuus.
Osa teistä ei edes tiedä, mitä sodomia tarkoittaa.
Oletteko lukeneet sodomiasta tai Sodomasta Raamatusta?
Oletteko tutkineet, mitä mieltä Jumala siitä on?
"Pastori! Älä saarnaa sitä vastaan!"
"Sinua pidetään vihan lietsojana."
Taivaassa minut nähdään ihmisenä, joka rakasti Kristusta.
Ei tämä ole vihapuhetta. Saarnaan kyyneleet silmissä.
Olen johdattanut miljoonia ihmisiä Jeesuksen luo.
Ei tämä ole vihapuhetta, vaan totuuden julistamista.
Tämän takia Jeesus kuoli.
Kannattaa ymmärtää tämä.
Kannattaa ottaa se omakseen.
Oikeastaan teidän kannattaisi hankkia kopioita tästä ohjelmasta -
ja lähettää niitä kavereillenne.
Viimeisenä päivänä, kun astutte Herran iloon, -
kutsuuko hän teitä hyviksi ja uskollisiksi palvelijoikseen?
Silloin katsot taaksesi ja etsit lampaitasi.
Et kuitenkaan näe ketään.
Miksi muka?
Koska et johtanut heitä ristin luo, vaan kirkkoon.
He eivät tiedä mitään uhrista.
"Mutta Herra, mehän ajoimme riivaajia ulos sinun nimessäsi -
ja paransimme sairaita sinun nimessäsi, -
ja teimme voimallisia tekoja."
"Menkää pois. En tunne teitä."
Teologit tietävät, mitä Jeesus tarkoitti.
Hän tarkoitti, ettei hän ollut koskaan heidän elämänsä Herra.
Pureskelkaa tätä sanomaa.
Kukaan ei nykyään opeta tästä.
On mentävä ajassa taaksepäin.
Lukekaa Ravenhillsin ja Wilkersonin opetuksia.
Lukekaa Friedaa ja Gordon Lindseytä, -
ja muiden viime vuosisadan Jumalan miesten ja naisten opetuksia.
Tällainen opetus ei ole enää suosiossa.
Jeesus sanoi, että jos häntä vihattiin, -
meitäkin tullaan vihaamaan.
Inhoaako kukaan sinua?
Onko sinulla yhtään vihollista?
Joku kysyi minulta, voisinko ryhtyä elämäntapavalmentajaksi.
Kysyjä tuli eräästä suuresta seurakunnasta.
Heidän mielestään minusta tulisi mahtava elämäntapavalmentaja.
Oikeastaan olisin hirveä.
Käskisin heitä lopettamaan juomisen.
Menisin kylään keskellä yötä ja tarkistaisin alkoholitilanteen.
Katsoisin videohyllyyn.
Tekisin pistokokeita, niin kuin ennen vanhaan tehtiin.
Olisin hyvä elämäntapavalmentaja.
Lopettakaa leikkiminen. Pyydän teitä, pastorit.
Sanon vielä yhden asian ennen rukousta.
Älkää päästäkö jumalattomia, uskosta osattomia ihmisiä, -
jotka eivät ole täyttyneet Pyhällä Hengellä, -
saarnaamaan seurakunnissanne.
Älkää salliko sitä. Lampaat hämmentyvät.
Älkää ihmetelkö, jos lampaanne lähtevät ja liittyvät kulttiin.
Te olette ajaneet heitä siihen.
Teidän kätenne ovat heidän verensä tahrimat.
Älkää olko menneiden aikojen profeettojen kaltaisia, -
jotka profetoivat vain ihania ja hyviä asioita.
Olkaa Jumalan miehiä.
Minun ei tarvitse tehdä parannusta Wesleyn tai Finneyn edessä.
Te, jotka katsotte ohjelmaa eri puolella maapalloa, -
vaihtakaa nuo nimet joihinkin tut- tuihin Jumalan miehiin ja naisiin.
Minä haluan istua Karitsan hääaterialla -
Johannes Kastajaa ja Pietaria vastapäätä -
ja jutella heidän kanssaan.
He kiittävät minua siitä, että saarnasin samaa totuutta, -
jonka puolesta he kuolivat.
Jeesuksen nimessä, tulkoon taivas teidän päällenne tavalla, -
jota ette ole ennen kokeneet.
Rukoilen, että Pyhän Hengen voima toisi teille synnintunnon.
Rukoilen, että te muuttuisitte Pyhän Hengen voimasta.
Rukoilen, että teidän saarnanne olisivat niin merkityksellisiä, -
että ihmisten elämät muuttuisivat ja heistä tulisi niin erilaisia, -
että heitä kutsuttaisiin aidoiksi kristityiksi.
Herra, poista ne, joiden ei pitäisi olla palvelutyössä.
Tuo heidän tilalleen rohkeita Jumalan miehiä ja naisia.
Jeesuksen nimessä, aamen.
Kirjoittakaa minulle.
Lähettäkää sähköpostia.
Kertokaa, miten vihaisia olette, ja miten väärässä minä olen.
Tehkää se.
Kertokaa, miten paljon minua vihaatte.
Sitten kertokaa Jeesukselle, miten paljon vihasitte tätä sanomaa.
Rakastan teitä.
ETULINJALTA - STEVE HILLIN KANSSA
Suomennos: Hanna Partanen